எவரேனும் எதிர்க்கையிலே உதவு மென்றே இடுப்பில்வைத்தான்! பற்கொம்பு, விசிறி, செம்பு, கவிகைஇவை யல்லாமல் எல்லாம் நீத்த கடுந்துறவி தூங்குவோள் எதிர்உட் கார்ந்தான். இயல் 64       அன்னம் துறவியைக் கண்டு திடுக்கிட்டாள்.  வெண்தாடி நிலம்புரள மேல்நி மிர்ந்த விழிமூடித் தாமரையின் இருக்கை கொண்டு கொண்டாடும் கற்பாறை போலி ருந்தான் கொஞ்சுகிளி விழிப்பாளா எனநி னைத்தே! வண்டோடு பூவிதழும் பறக்கக் காற்று மரக்கிளையை நெடிதலைத்துச் சருகை எல்லாம் திண்டாட வைக்கையிலே இமைதி றந்தாள்! திடுக்கிட்டாள்! துறவிதனை எதிரிற் கண்டாள்.  